CELEX: 62012CN0340
Language: mt
Date: 2012-07-16 00:00:00
Title: Kawża C-340/12 P: Appell ippreżentat fis- 16 ta’ Lulju 2012 mill-Uffiċċju għall-Armonizzazzjoni fis-Suq Intern (Trade marks u Disinni) mis-sentenza tal-Qorti Ġenerali (Ir-Raba’ Awla) mogħtija fit- 8 ta’ Mejju 2012 fil-Kawża T-416/10, Yoshida Metal Industry Co. Ltd vs L-Uffiċċju għall-Armonizzazzjoni fis-Suq Intern (Trade marks u Disinni)

29.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 295/20
            
         Appell ippreżentat fis-16 ta’ Lulju 2012 mill-Uffiċċju għall-Armonizzazzjoni fis-Suq Intern (Trade marks u Disinni) mis-sentenza tal-Qorti Ġenerali (Ir-Raba’ Awla) mogħtija fit-8 ta’ Mejju 2012 fil-Kawża T-416/10, Yoshida Metal Industry Co. Ltd vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-340/12 P)
   2012/C 295/36
   Lingwa tal-kawża: l-Ingliż
   
      Partijiet
   
   
      Appellant: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentant: A. Folliard-Monguiral, aġent)
   
      Partijiet oħra fil-proċedura: Yoshida Metal Industry Co. Ltd u Pi-Design AG, Bodum France, Bodum Logistics A/S
   
      Talbiet tal-appellant
   
   L-appellant jitlob li l-Qorti Ġenerali jogħġobha:
   
               —
            
            
               tilqa’ l-appell fl-intier tiegħu
            
         
               —
            
            
               tannulla s-sentenza appellata
            
         
               —
            
            
               tikkundanna lil Yoshida Metal Industry Co. Ltd għall-ispejjeż.
            
         
      Aggravji u argumenti prinċipali
   
   
               —
            
            
               L-appellant isostni li l-Qorti Ġenerali naqset mill-obbligu tagħha li tipprovdi motivazzjoni għas-sentenza appellata, sa fejn hija ma wiġbitx għall-argument tiegħu msemmi fil-punt 18 tas-sentenza appellata.
            
         
               —
            
            
               L-appellant isostni wkoll li l-Qorti Ġenerali kisret l-Artikolu 7(1)(e)(ii) tar-Regolament dwar it-trade mark Komunitarja. Hija kellha tikkonstata li sinjal bidimensjonali jista’ mhux biss japplika għal oġġett tridimensjonali, iżda jista’ jkun ukoll inkorporat fih. Għaldaqstant, fl-applikazzjoni tal-Artikolu 7(1)(e)(ii) tar-Regolament dwar it-trade mark Komunitarja, għandhom jiġu kkunsidrati l-modi kollha possibbli kif, fid-data tal-preżentata, is-sinjal inkwistjoni jista’ jkun inkorporat f’oġġett tridimensjonali. Il-Qorti Ġenerali żnaturat il-provi billi ddeċidiet li l-Bord tal-Appell ibbaża l-eżami tiegħu esklużivament fuq il-prodotti effettivament ikkummerċjalizzati. Fil-fatt, il-Bord tal-Appell indika b’mod ċar li l-konklużonijiet tiegħu huma bbażati essenzjalment fuq l-applikazzjonijiet għal privattivi ppreżentati minn Pi-Design. F’kull każ, ir-riferiment għal elementi oħra, inkluż għall-privattivi u għall-prodotti effettivament ikkummerċjalizzati, ma għandhomx ikunu pprojbiti meta dawn l-elementi jikkorroboraw il-konklużjoni li tgħid li l-karatteristiċi tas-sinjal ikkontestat, kif ippreżentat, jistgħu jilħqu riżultat tekniku ladarba s-sinjal huwa inkorporat f’oġġett tridimensjonali. Din tikkostitwixxi l-unika soluzzjoni xierqa sabiex jiġu osservati ċ-ċertezza legali u l-interess pubbliku li fuqhom huwa bbażat l-Artikolu 7(1)(e)(ii) tar-Regolament dwar it-trade mark Komunitarja.